අනුරාධපුර - දහයියාගම මන්සන්ධිය අසල කාර්මික පෙදෙස දක්වා ඇති අඩි 30ක පමණ පළලින් යුතු මෙම මාර්ගය අනුරාධපුර නගර සැළසුම්කරණයේ දී ඉදිකොට ඇත්තේ කාර්මික පෙදෙසේ සේවා අවශ්‍යතාසපුරාලීම සඳහායි.නගරයේ රථ වාහන තදබදය අවම කිරීම සඳහාත් මෙම මාර්ගය භාවිත කරන බවයි ජනතාව පවසන්නේ.කෙසේ වෙතත් අනුරාධපුර මහනගර සභාව සැලසුම් කර ඇත්තේ, කාබනික පොහොර භාවිතයෙන් නිපදවන ආහාර සහ නිෂ්පාදන අලෙවි කිරීමේ වෙළෙඳ සංකීර්ණයක් මෙම මාර්ගයේ එක් පැත්තක ඉදිකිරීමටයි.නමුත් ප්‍රදේශයේ ව්‍යාපාරිකයන් ඇතුළු සිවිල් සංවිධාන රැසක් චෝදනා කරන්නේ, මෙය නගර සැළසුම්කරණයට පරිභාහිර ව සිදුවෙන අවිධිමත් ව්‍යාපෘතියක් බවයි.